projecte-aina/catalan_government_crawling huggingface dataset:
Les empresàries participaran en cinc jornades de formació amb experts en innovació i directives de grans empreses tecnològiques com Google i de la Universitat de Berkeley, així com en una trobada amb inversors perquè les empresàries catalanes presentin els seus projectes
ACCIÓ -l'agència per a la competitivitat de l'empresa depenent del Departament d'Empresa i Coneixement- ha organitzat una missió virtual dirigida a dones emprenedores per apropar-les a l'ecosistema d' innovació disruptiva de Silicon Valley.
D'aquesta manera, una desena d'emprenedores catalanes que formen part de l'associació Wompreneur participaran en la missió virtual, que tindrà lloc entre el 21 de setembre i l'1 d'octubre.
Sota el títol "Disruptour", l'agenda de sessions, coordinada a través de l'Oficina Exterior de Comerç i d'Inversions de Silicon Valley, consisteix en cinc jornades de formació amb diferents experts perquè puguin conèixer l'ecosistema i exemples de pràctiques disruptives.
D'aquesta manera, les participants aprendran de les experiències de dones directives de grans empreses establertes a Silicon Valley com Google, així com els casos de startups com ara Kyndoo o Radivision i d'especialistes en innovació empresarial, com la professora de la Universitat de Berkeley Gigi Wang.
D'altra banda, durant les darreres sessions de la missió, les emprenedores podran presentar els seus projectes davant d'un grup d'inversors, que les aconsellaran per poder validar les seves idees de negoci.
El programa també preveu sessions de networking entre participants i especialistes.
Aquesta missió s'emmarca dins de les actuacions de la iniciativa Catalonia Exponential impulsada per ACCIÓ per ajudar les empreses catalanes a transformar-se a partir dels canvis disruptius provocats per les tecnologies exponencials (com el blockchain, la impressió 3D, la biotecnologia, el big data, la realitat augmentada i virtual, l'IoT o la intel·ligència artificial) o fenòmens com la COVID-19.
L'objectiu és aportar a les empreses eines metodològiques com Pentagrowth o EXO Sprint per fer-ho possible i connectar-les amb les tendències, tecnologies, startups i nous models de negoci sorgits en els ecosistemes més innovadors del món a través de les oficines d'ACCIÓ a Europa, Silicon Valley, Nova York, Tel Aviv, Seül, Hong Kong, Xangai o Pequín, entre d'altres.
L'objectiu de Catalonia Exponential és connectar les empreses catalanes amb els ecosistemes més innovadors i disruptius
El programa Empenta, impulsat per ACCIÓ, Esade Creapolis i Esade, ha comptat enguany amb startups que utilitzen tecnologies com la IA, la robòtica o el blockchain amb aplicació industrial
9 startups catalanes han completat aquest dimecres amb l'Investors Day un programa d'acceleració de nou mesos que els ha permès impulsar el seu creixement per tal d'arribar a mercat i trobar finançament.
Es tracta del programa Empenta impulsat per ACCIÓ –l'agència per a la competitivitat de l'empresa, depenent del Departament d'Empresa i Coneixement- i organitzat per Esade Creapolis i Esade en col·laboació amb l' Esade Entrepreneurship Institute i l' Ajuntament de Sant Cugat.
Enguany s'ha celebrat la 9a edició del programa, que s'ha mantingut actiu de manera virtual a causa de la pandèmia del Covid-19.
L'Investors Day ha estat la culminació d'aquesta edició del programa Empenta.
En aquesta sessió, les startups participants han compartit els coneixements adquirits durant gairebé un any en un pitch davant de potencials inversors interessats en projectes de deep tech. Al llarg dels darrers mesos, fins a quaranta mentors i experts han donat suport gratuït a les startups per ajudar-les a arribar al mercat i a aconseguir finançament.
Entre d'altres, el programa ofereix acompanyament focalitzat en les àrees crítiques del procés de creació d'una empresa com ara la formació de l'equip, la definició del model de negoci i l'obtenció de finançament.
Com a novetat, aquesta edició s'ha especialitzat en startups que treballen amb tecnologies aplicables a la indústria 4.0.
Les startups que han participat en el programa Empenta del 2020 són 123Sonar, Balamis, Cyberlung, Dattium, Ionic.ai, Kibus, Nostrum Biodiscovery, Prometeo platform i Sens Solutions.
Totes aquestes empreses treballen amb tecnologies aplicables a la Indústria 4.0 com la robòtica, la Intel·ligència Artifical, el blockchain o la Internet de les coses.
Les 9 empreses emergents que participen en aquest programa formen part de les més de 1.500 startups identificades pel directori Barcelona & Catalonia Startup Hub elaborat per ACCIÓ, que a nivell agregat generen prop de 17.000 llocs de treball.
De fet, des d'ACCIO es treballa en tres eixos estratègics per a les empreses emergents: la seva acceleració (en el qual s'emmarquen el ajuts del programa Startup Capital ), la connexió internacional amb d'altres ecosistemes avançats (amb la iniciativa Catalonia Exponential ) i la promoció de Catalunya com a hub internacional de startups.
El programa Empenta ha arribat a la seva 9a edició, que s'ha mantingut activa de manera virtual a causa de la pandèmia del Covid-19
La crisi sanitària i econòmica de la COVID-19 ha causat estralls a la major part de països del món.
Un nou paradigma que ha canviat les prioritats i les regles dels joc en molts sectors econòmics obrint la porta a canvis accelerats i a noves oportunitats per a les empreses.
ACCIÓ, a través del coneixement de les seves Oficines Exteriors, ha elaborat l'informe L'economia catalana en temps de confinament: oportunitats de negoci internacional.
En aquest document es recullen un total de 202 oportunitats específiques de negoci a 67 països vinculades, majoritàriament, a tres grans blocs sectorials: ciències de la vida (38%); TIC i recursos on-line (37%) i agroindústria (11%).
De totes elles, més de la meitat incorporen oportunitats directament vinculades amb la tecnologia.
En aquest sentit hi destaca el paper de la internet de les coses, la connectivitat 5G, la impressió 3D, la biotecnologia o la intel·ligència artificial.
A través d'aquest mapa interactiu, pots conèixer les oportunitats sectorials i la demanda tecnològica més habitual.
Si vols conèixer les oportunitats específiques detectades, repassa l'informe.
Les teves solucions contra el coronavirus, a tot el món
Relats és una empresa altament internacionalitzada que opera en un mercat molt especialitzat (fa elements de protecció mecànica, tèrmica, productes resistents al foc...) i avui s'està orientant al sector de la nova propulsió dels vehicles que venen.
Des dels seus orígens al sector tèxtil, aquesta transformació no hauria estat possible sense el suport del clúster de l'automoció.
Pere Relats, president de l'empresa, n'ha parlat a la Jornada de Canvi Estratègic en Clústers 2018.
Vols conèixer els altres casos d'aquesta jornada?
Descobreix com els clústers han ajudat Frit Ravich i Circontrol.
El Clúster de la Indústria de l'Automoció de Catalunya promou la competitivitat del sector com a motor de l'economia catalana
El clúster és l'espai on reforçar la competitivitat de l'empresa
iProductivitat, les TIC per incrementar el rendiment de les persones
Explica que no només cal millorar l'ús de les tecnologies sinó també humanitzar-les per a què el seu ús sigui cada cop més simple i intuïtiu.
El paper de les TIC ha estat centrat en l' automatització i suport als processos estructurats, millorant la productivitat a les empreses.
En el nou model, però, els treballadors requeriran altres eines i tecnologies que els ajudin a augmentar les seves capacitats i a ser més eficients en uns nous escenaris de treball (reunions, treball en equip, cerca i gestió de la informació, presa de decisions, comunicacions eficients, etc.).
Afirma que, en aquest escenari, hi tindran un paper molt important les tecnologies de la iProductivitat, complementàries als sistemes de gestió (ERP, CRM...).
Són totes aquelles eines, plataformes i solucions que estan orientades a millorar la productivitat dels professionals en els àmbits de la comunicació, el treball en equip, la col·laboració, la cerca, l'emmagatzemament i la gestió de la informació, principalment.
Sosté que és imprescindible que les empreses les adoptin d'una manera eficient i eficaç.
Afegeix que, a diferència de les TIC (que automatitzen processos estructurats), les eines d' iProductivitat requereixen ser utilitzades de manera homogènia a les organitzacions, des d'una visió estratègica per maximitzar l'aplicació.
Mostra com aprofitar les TIC per millorar la productivitat, identifica les necessitats i característiques dels anomenats treballadors de la informació, presenta les principals eines i tecnologies de la iProductivitat (comunicacions unificades, eines col·laboratives, eines web 2.0, mobilitat, etc.), analitza diferents escenaris i presenta diveros casos empresarials reals d'empreses.
El líder continua sent el transport per carretera i entén que les empreses han de dotar-lo de més flexibilitat i fiabilitat i mirar menys el temps i els costos (sovint superiors).
Considera que el principal impulsor de la intermodalitat és la reducció de costos, afavorida també per la coordinació que permeten les TIC i les polítiques de reducció de les emissions de CO2.
Afegeix que la majoria d'empreses prefereix tractar amb un únic interlocutor en qüestions de logística.
Identifica dos elements que impulsaran la logístics són la cadena de subministraments dels fluxos financers i l'RFID.
La primera permet reduir fins al mínim l'estoc de diner líquid al fer més eficients els sistemes d'informació i de gestió dels moviments (pagaments, cobraments, costos de transacció, etc.).
És una de les àrees amb més potencialitats per generar avantatge competitiu i de les que més creixerà en el futur.
Explica que l'RFID és una de les tecnologies amb més potencialitat de mercat per bé qiue actualment d'utilitza poc.
Les etiquetes d'identificació de productes permeten conèixer les característiques dels productes i fer-ne un seguiment al llarg de tota la cadena de subministrament, l'optimització i el control d'inventaris als magatzems i la gestió individualitzada de productes.
Perfila alguns dels nous reptes que hauran d'afrontar el sector logístic com són la interrupció de la cadena de subministraments, l'augment del preu del petroli i les externalitats negatives.
Afirma que aquests factors comportaran la reavaluació i possible canvi de les estratègies logístiques i disseny de les xarxes en el curt-mitjà termini.
Segons dades d'ACCIÓ, 25 startups han aconseguit 17,3 milions d'euros de finançament aquest 2019 mitjançant les plataformes de finançament col·lectiu d'inversió (crowdequity) catalanes.
25 startups catalanes han aconseguit 17,3 milions d'euros de finançament a través de les p lataformes de crowdequity catalanes aquest 2019.
Segons dades d'ACCIÓ -l'agència per a la competitivitat de l'empresa, depenent del Departament d'Empresa i Coneixement-, es tracta d'un 51% més de finançament en comparació amb el 2018, quan es van registrar 11,4 milions d'euros.
De fet, és la xifra més alta dels últims sis anys, des que es van posar en marxa aquestes entitats a Catalunya.
Les plataformes digitals de crowdequity, o finançament col·lectiu d'inversió, es dirigeixen majoritàriament a startups i emprenedors.
La plataforma web agrupa inversors o microinversors de tot tipus -ja siguin particulars, professionals o fins i tot familiars i clients de l'empresa- i els connecta amb empreses que busquen socis que entrin a la seva societat.
Actualment Capital Cell, Crowdcube i The Crowd Angel són les tres entitats de crowdequity acreditades per ACCIÓ.
Segons el conseller delegat d'ACCIÓ, Joan Romero, " aquest 2019 l' equity crowdfunding assoleix xifres d'inversió rècord a Catalunya i es consolida com un instrument financer alternatiu de primer nivell, a poca distància d'alternatives consolidades i amb més anys de recorregut com les xarxes d'inversors privats ".
Aquest 2019 més de 58 empreses catalanes han presentat els seus projectes als inversors en l'àmbit de l' equity crowdfunding, dels quals finalment 25 han obtingut finançament.
Per exemple, destaquen rondes d'inversió d'empreses com Bionure (1,3 milions d'euros), Made Of Genes (1,2 milions d'euros), Devicare (1.6 milions d'euros), Pangea Aerospace (0.9 milions d'euros) o Goodgut (0.5 milions d'euros).
El valor mitjà de cada operació ha estat al voltant de 700.000 euros.
Sectorialment, en el període 2017-2019 les TIC són l'àmbit que ha captat un volum d'inversió més elevat (44%), seguides de les ciències de la vida (39%) i la indústria (13%).
De fet, " la inversió a Catalunya vehiculada a través d'aquest tipus de plataformes ha crescut en volum i percentatge els darrers anys respecte el total de la inversió a Europa, fet que posa de manifest la ràpida adopció d'aquests instruments alternatius per part de les startups catalanes, subratlla Romero.
En concret, segons les dades més recents d'àmbit europeu de l'European Alternative Finance Benchmarking Industry Report de la Universitat de Cambridge, el volum d'inversió a Europa de l' equity crowdfunding el 2017 va ser de 211 milions d'euros, de manera que Catalunya representa el 4,7% del total (9,9 milions d'euros).
Es tracta d'un percentatge que duplica el de l'any 2015, quan va representar el 2,3% del total.
Aquest 2019 més de 58 empreses catalanes han presentat els seus projectes als inversors en l'àmbit de l'equity crowdfunding
Especialitat: Suport a la sanitat, serveis de desinfecció i altres
Paraules clau: Desinfecció, serveis, aire, superfícies, autoritzat
Sector: Salut i equipaments mèdics
Ubicació: Tarragona (Tarragonès)
Descripció: Som una empresa de serveis especialitzats amb productes desinfectants registrats, autoritzats i validats.
Disposem de personal habilitat pel Ministeri de Sanitat i l'Agència Catalana de Salut Pública.
Oferim la desinfecció de tot tipus d'establiments i instal·lacions: ambiental i de superfícies.
Fem mostrejos ambientals i de superfícies per conèixer la càrrega vírica abans i després de la desinfecció.
Paraules clau: Mascaretes, tèxtil, bates, guants
Ubicació: Barcelona (Barcelonès)
Descripció: Oferim taller per confeccionar de manera ràpida bates, guants, mascaretes i qualsevol mena de peça de protecció davant del coronavirus.
També estan a disposició dos modistes que poden donar suport i ajuda en l'elaboració de les peces.
Només necessitem material, la resta ho podem gestionar nosaltres.
Especialitat: Suport a la manufactura, producció i processos industrials
Paraules clau: Digitalització, 3D, metrologia
Ubicació: Rubí (Vallès Occidental)
Descripció: Som una empresa especialitzada en metrologia i digitalització en 3D.
Oferim solucions per facilitar el copiat de peces per la seva posterior fabricació.
L'App funciona en segon pla i alerta l'usuari de si ha tingut contacte significatiu amb un cas confirmat, aconsellant-lo sobre els següents passos.
Especialitat: Consultoria, enginyeries, tecnologies i altres serveis per a empreses
Paraules clau: Gestió de serveis, app, eina de gestió, quadre de comandament
Ubicació: Barcelona (Barcelonès)
Descripció: A través de 3R Soluciones volem posar a disposició de qualsevol organització els recursos tecnològics que EVREKA ofereix de forma completament gratuïta mentre duri la crisi de la COVID-19 en matèria de gestió i seguiment de tasques de desinfecció d'espais públics, així com també pel que fa al seguiment i monitorització de distribució de productes essencials (aliments, medicaments....).
Aquests recursos consisteixen en l'accés a la plataforma EVREKA i a l'aplicació per a mòbils Evreka Captain App(R) per a la gestió de la informació relativa las serveis abans indicats i la seva coordinació integral
Especialitat: Plataformes de teletreball
Sector: TIC i transformació digital
Descripció: Som una empresa especialitzada en tecnologia i especialment, en e-commerce, B2B, computació al núvol i big data, entre d'altres.
Amb la tecnologia podem trobar solucions ràpides per facilitar la comunicació, processament i gestió de la informació.
Podem recomanar diferents eines i solucions a les empreses que necessitin recolzament amb el treball remot.
Estem a la disposició de qui tingui necessitats tecnològiques.
Especialitat: Serveis i materials d'impressió 3D
Paraules clau: 3D, impressió, fabricació additiva, materials
Sector: Maquinària, metal·lúrgia i béns d'equip
Ubicació: Sant Martí de Centelles (Osona)
Descripció: Som una empresa europea distribuïdora d'equipament professional i industrial de fabricació additiva, impressió i escàners 3D.
Podem subministrar equips d'impressió, escàners i programari, materials tècnics i/o biocompatibles.
Disposem d'una àmplia xarxa de clients per a serveis d'impressió 3D i d'una consultoria tècnica per projectes de fabricació additiva industrial.
Especialitat: Serveis i materials d'impressió 3D
Paraules clau: Impressió 3D, disseny, enginyeria de suport
Ubicació: Sabadell (Vallès Occidental)
Descripció: Oferim tot allò relacionat amb la consultoria, el disseny i la fabricació amb producció en impressió 3D.
Postprocessat ràpid: tintat negre
Especialitat: Productes EPI i material sanitari de protecció: ulleres i guants de nitril
Paraules clau: Mascaretes, termòmetres, respiradors, vestits, gels hidroalcohòlics, tests, ulleres
Descripció: Oferim productes i material sanitari a preus competitius: mascaretes sanitàries FFP2 i KN95, termòmetres sense contacte, respiradors, vestits de protecció, guants, gels hidroalcohòlics, tests ràpids i ulles de protecció.
Disposem de les màximes garanties de fabricació i homologació.
Paraules clau: Mascaretes, productes sanitaris, importació, en1463, CE,
Ubicació: Torrejón de Ardoz (Madrid)
Descripció: Importem i distribuïm productes farmacèutics i medicaments.
Tenim gran capacitat d'importació així com productes en estoc per a entregues immediates.
Tots els nostres productes i fabricants compleixen amb les certificacions corresponents.
L'ajut, atorgat per ACCIÓ -l'agència per a la competitivitat de l'empresa del departament d'Empresa i Coneixement-, té per objectiu el desenvolupament de línies de recerca industrial i accelerar la transferència tecnològica a les empreses catalanes
El Govern ha aprovat aquest dimarts que ACCIÓ -l'agència per a la competitivitat de l'empresa del Departament d'Empresa i Coneixement- destini 20 milions d'euros a Eurecat i als seus centres adscrits per impulsar-ne la seva activitat com a centre tecnològic de referència a Catalunya.
L'objectiu de l'ajut és que els centres desenvolupin línies de recerca industrial pròpia que els permetin generar tecnologia diferencial que, posteriorment, incorporin les empreses catalanes per ser més competitives mitjançant serveis, contractes d'R+D, llicències de patents o creació de noves empreses de base tecnològica.
L'ajut s'emmarca dins de les actuacions de la Generalitat per impulsar la indústria, fer créixer el nombre d'empreses innovadores, augmentar la innovació a les empreses, accelerar la transferència tecnològica i internacionalitzar la innovació catalana.
Eurecat va néixer arran de la política d'integració de centres tecnològics a Catalunya per tal de guanyar massa crítica i més eficiència, millorar el servei al teixit empresarial català i la connexió internacional.
D'aquesta manera es van fusionar els centres tecnològics ASCAMM, CETEMMSA, Barcelona Media i BDigital; al mateix temps que també es va comptar amb CTM Centre Tecnològic, que actuava com a centre adscrit i amb dependència funcional directa d'Eurecat.
Posteriorment va absorbir el CTNS de Reus, MAQCENTRE de Lleida, el CTQC de Tarragona, la Fundació del Parc Científic i Tecnològic de Turisme i Oci de Catalunya i el CTM Centre Tecnològic.
D'altra banda, a finals de l'any 2016 la fundació Eurecat i Leitat van signar un acord de vinculació permanent entre els dos centres tecnològics amb la finalitat de promoure un únic projecte estratègic estructural i funcional.
L'ajut s'emmarca dins de les actuacions de la Generalitat per impulsar la indústria, la innovació a les empreses i la transferència tecnològica
Es tracta del projecte europeu Tecniospring INDUSTRY d'ACCIÓ, que cobreix el 100% de la contractació de 24 investigadors aquest 2020 per promoure el desenvolupament de projectes d'R+D i la transferència tecnològica
El Departament d'Empresa i Coneixement, a través d'ACCIÓ -l'agència per a la competitivitat de l'empresa-, i la Comissió Europea destinaran 3,3 milions d'euros aquest 2020 a la contractació de personal investigador per part d'empreses i centres tecnològics catalans.
Es tracta d'una nova convocatòria de Tecniospring INDUSTRY d'ACCIÓ, que promou el desenvolupament de projectes d'R+D i la transferència tecnològica a Catalunya i que enguany facilitarà la contractació de 24 persones investigadores.
El projecte cobreix el 100% de la contractació de personal investigador -tant catalans com d'arreu del món- per desenvolupar projectes durant dos anys a empreses establertes a Catalunya o a centres tecnològics o centres de recerca amb el segell TECNIO.
Aquesta acreditació d'ACCIÓ identifica els agents tecnològics més qualificats i amb experiència en projectes empresarials per tal que les empreses puguin identificar-los i impulsar, així, la transferència tecnològica a Catalunya.
Aquesta edició del projecte europeu Tecniospring INDUSTRY, que s'emmarca en les accions Marie Sklodowska-Curie, compta amb un pressupost de gairebé 10 milions d'euros finançats entre ACCIÓ i la Comissió Europea, repartits en tres convocatòries d'ajuts que van començar l'any 2019 i s'estendran fins al 2021.
La convocatòria d'aquest 2020 s'obrirà al mes de setembre; les empreses i centres interessats poden fer arribar les seves candidatures a través d'aquest enllaç a partir de l'1 de setembre.
D'altra banda, per a l'edició de l'any vinent -que s'obrirà durant el mes d'abril de 2021- les empreses i centres tecnològics ja poden començar a preparar les seves propostes.
Aquesta convocatòria forma part de la tercera edició de Tecniospring, que en conjunt, des del 2013 i fins al 2018, ha impulsat 128 projectes d'R+D i la sol·licitud de 26 patents, a més de la creació de 5 spin-offs.
Alguns dels organismes internacionals que han rebut personal investigador que posteriorment s'ha unit a empreses i centres de recerca catalans són el Massachusetts Institute of Technology (MIT) i la Universitat de Stanford dels Estats Units o l'Institut Fraunhofer d'Alemanya.
El projecte cobreix el 100% de la contractació de personal investigador per desenvolupar projectes durant dos anys a empreses o centres catalans